**MAJÁLIS KUPA 2016’**

**kispályás labdarúgó torna szabályai**

A mérkőzéseket a labdarúgás általános szabályai szerint bonyolítjuk, az alábbi kiegészítésekkel, illetve fontos szabályokkal:

* A tornára – nevezési lapon - 10 fő nevezhető, a játékosok – a csapatvezető megbízásával, aláírásával – nyilatkoznak arról, hogy a tornán saját felelősségükre vesznek részt.
* **Felnőtt kategória, a 14. életévet már betöltött játékosok.**
* **Gyermek kategória, 14. életévet még be nem töltött játékosok.**

Minden játékos csak egy csapatba nevezhető, illetve a torna folyamán csak abban a csapatban szerepelhet – ahol nevezett, ennek megszegése a vétkes csapat azonnali kizárását vonja maga után!

* A tornát a helyszínen nevező csapatok számához igazodva rendezzük. A csapatok csoportokba történő beosztását sorsolással döntjük el.
* A mérkőzés időtartama: **1x20 perc** (csapatok számától függően változhat)
* A mérkőzés folyamán a pályán 5+1 fő tartózkodhat.
* A mérkőzés kezdetén a csapatok minimális létszáma 4 fő
* Ha bármelyik csapat létszáma a kiállítások, sérülések miatt 3 fő alá csökken, akkor a mérkőzést a játékvezető beszünteti és 3:0-ás gólaránnyal a „vétlen” csapat számára igazolja.
* **CSAPATOKRA VÁRAKOZÁSI IDŐ NINCS!**
* Ha a labda elhagyja az oldalvonalat, azt újból játékba hozni **csak bedobással** lehet.
* Hazaadás nincs.
* Szándékos durvaság, és kezezés automatikus kiállítást von maga után.
* A játékvezető és a rendezők sértegetése esetén a játékost a tornáról végleg kizárjuk.
* Szögletrúgás van, mind a kapusról, mind a mezőnyjátékosokról.
* Kirúgásból nem, viszont középkezdésből közvetlenül gól érhető el
* A győzelemért 3, a döntetlenért 1, a vereségért 0 pont jár.
* A csoportokon belüli helyezések a több szerzett pont alapján dőlnek el.
* Pontegyenlőség esetén az egymás elleni eredmény, a jobb gólkülönbség, a több rúgott gól, legvégül sorsolás dönt.
* A kieséses rendszerben döntetlen esetén 3 büntető dönt a továbbjutás sorsáról
* Minden csapatnak rendelkeznie kell játékra alkalmas labdával és lehetőség szerint egységes színű mezről. Megkülönböztető mezeket a rendezők biztosítanak.

**Csak gumi stoplis, illetve sima talpú sportcipő használata engedélyezett!**

**MINDENKINEK SPORTSZERŰ JÁTÉKOT ÉS SOK SIKERT KÍVÁN A**

**Rendező Bizottság**